

**GRADONAČELNIK**

KLASA: 614-01/23-01/01

URBROJ: 2140-4-1-23-1

Oroslavje, 16.1.2023.

Na temelju članka 39. Zakona o elektroničkim medijima (NN 111/21, 114/22), članka 48. Zakona o lokalnoj i područnoj (regionalnoj) samoupravi (NN 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20.), članka 46. Statuta Grada Oroslavja („Službeni glasnik Krapinsko-zagorske županije“ br. 16/09, 13/13, 19/18, 21/20., 23/21), gradonačelnik Grada Oroslavja dana 16.1.2023. godine donosi,

**ODLUKU**

**o raspisivanju Javnog poziva za financiranje programskih sadržaja elektroničkih medija u 2023. godini**

**Članak 1.**

Raspisuje se Javni poziv za financiranje programskih sadržaja elektroničkih medija u 2023. godini (u daljnjem tekstu: Javni poziv).

**Članak 2.**

Predmet Javnog poziva je javno prikupljanje prijava za financiranje programskih sadržaja elektroničkih medija u 2023. godini. U okviru ovog Javnog poziva financirat će se audiovizualni programi, radijski programi i elektroničke publikacije od interesa za Grad Oroslavje koje su izdvojene u tematske cjeline ili pojedinačno.

**Članak 3.**

Cilj dodjele financijskih sredstava je proizvodnja i objava kvalitetnih programskih sadržaja od interesa za Grad Oroslavje.

**Članak 4.**

Pravo podnošenja prijava imaju nakladnici koji obavljaju djelatnost elektroničkog medija koji ispunjavaju uvjete sukladno ovom Javnom pozivu.

**Članak 5.**

Javni poziv i pripadajući obrasci čine sastavni dio ove Odluke.

**Članak 6.**

Za provođenje postupka Javnog poziva gradonačelnik imenuje Povjerenstvo za provjeru ispunjavanja propisanih uvjeta i ocjenjivanje prijava na Javni poziv, a njega čine: Sandra Šamec, Ivana Čižmek, Suzana Ceboci Čiček.

**Članak 7.**

Javni poziv i pripadajući obrasci bit će objavljeni na službenim mrežnim stranicama Grada Oroslavja ([www.oroslavje.hr](http://www.oroslavje.hr)).

**Članak 8.**

Javni poziv će biti otvoren do 25.1.2023. godine u 13,00 sati, bez obzira na način slanja prijave.

**Članak 9.**

Sredstva za provođenje ove Odluke osigurana su u Proračunu Grada Oroslavja za 2023. godinu.

**Članak 10.**

Ova Odluka stupa na snagu danom donošenja, a objavit će se na službenim mrežnim stranicama Grada Oroslavja .

Gradonačelnik

Viktor Šimunić